Spens of yskas? Cadbury sê waar jy sjokolade moet bêre(Foto: Cadbury/Facebook) Meeste produkte bied riglyne in die beskrywing op die verpakking waar jy dit moet bêre, maar sommige persone het hul eie voorkeur waar hulle iets stoor. Tamatiesous, blatjang en mayonnaise moet byvoorbeeld, sodra dit oopgemaak is, in die yskas gebêre word, maar sommige mense verkies om dit in die spens te hou. ŉ Debat woed egter ook oor sjokolade. Sommige persone verkies koue sjokolade uit die yskas, maar ander dink dit moet beslis in die spens gehou word. Nou het die sjokoladevervaardiger Cadbury uiteindelik bevestig waar jy sjokolade moet bêre. “Sjokolade moet altyd in ŉ koel, droë, donker plek soos ŉ kas of ŉ spens gehou word teen temperatuur van minder as 21 °C om seker te maak die gehalte word nie geraak nie,” het Cadbury Australië op Twitter gesê. Dit was in reaksie op ŉ gebruiker genaamd Bruno wat ŉ “besliste” lys saamgestel het van produkte wat in die yskas of spens hoort. “Die 100% akkurate en besliste lys van wat in die yskas hoort en nie hoort nie. Moenie eers kommentaar lewer nie, dis nie ŉ debat nie.” Hy het sjokolade in die spens-lys geplaas, saam met sojasous, eiers en groente. Hy het botter en sjampanje ook by dié lys bygevoeg. In sy yskas bêre hy vrugte, konfyt, grondboontjiebotter, koffie, tamatiesous en olyfolie. Twitter-gebruikers was egter die meeste ontsteld oor die sjokolade in die spens, selfs ná Cadbury se antwoord. “Ek reken ons sal maar net moet saamstem dat ons hieroor verskil,” het een persoon geskryf. Waar bêre jy jóú sjokolade? Hi Bruno. Chocolate should always be stored in a slightly cool, dry, dark place such as cupboard or pantry at temperatures less than 21°C to ensure the quality isn’t compromised ???? — Cadbury Australia (@CadburyAU) May 20, 2020 Hier is Bruno se oorspronklike plasing: The 100% accurate and definitive list of what does and does NOT go in the fridge. Don’t bother commenting, this isn’t up for discussion #TheListKing ????????????????☕️???????????? pic.twitter.com/V9Vcsb55NG — Bruno Bouchet (@brunobbouchet) May 19, 2020